Et aprez ce que toutes les choses dessus dites ont esté faites, avons
fait boucher tant d’une soif de paulx et despines que de
terre ladite sourse tellement que sans grant peine et par
grant espace de temps, l’on s’en pourroit prendre eaue
et avec ce, avons chargié le receveur dudit Poligny qui s’en
preist et feist prendre garde. Et aussi a esté ordonné audit
lieutenant du bailli d’Aval qu’il feist crier tant au lieu dudit
Poligny qu’ailleurs audit bailliage que nul ne fust si hardi d’y
plus prendre eaue en quelque manière que ce soit sur peine
d’amende arbitraire


